มาชุมพรทีไร ก็ไม่พลาดที่จะติดตามอาหารใต้
อาหารพื้นบ้าน ท้องถิ่น ที่มีรสชาติ ถึงใจ
อย่างร้าน "ยายปวด" ที่มี ดีกรี ถึงออกรายการครัวคุณต้อยมาแล้วทางช่อง 3 

วันนี้ได้โอกาสดีเลย ได้กลับมาทานอีกครั้ง
แต่รอบนี้รู้สึกแม่ครัวประจำที่อยู่หน้าเตาไม่อยู่ เลยอีกคนทำ รสชาติเลยเพี้ยนๆไปหน่อย 
ต้องออกตัวก่อนเลย ว่ารสชาติเปลี่ยนไป

เมนูแนะนำวันนี้
- สะตอผัดกุ้ง : แค่พูดถึงสะตอ หลายคนคงบอกว่าเหม็นๆ
ฮ่าๆๆ ผมจะบอกเลยว่า สะตอที่นี่เม็ดกำลังดีครับ รสชาติกะปิ ที่ผัดกับกุ้งตัวใหญ่ ทำให้่ได้อารมณ์ในการทานมากๆ 
- แกงส้มชะอมกุ้ง : อันนี้เป็นเมนูโปรดของผมเลยครับ
เพราะว่าผมชอบทานแกงส้มกับชะอมมากๆ โดยเฉพาะที่นี่ ไข่ที่แช่จะอุ้มน้ำแกงส้ม
ทำให้เวลาทาน ฟินสุดๆ เสริฟพร้อมกับกุ้งตัวใหญ่เช่นกัน
- หมูคั่วเค็ม : เมนูนี้ที่เด็ดมากครับ ออกรายการครัวคุณต้อยด้วย ต้องลอง แนะนำ
- ยำมะเขือ : รอบนี้มาทานเหมือนทางร้านจะละลายน้ำตาลไม่ดี กินเข้าไปกัดเม็ดน้ำตาลอยู่เลย
แต่เนื้อมะเขือนิ่มกำลังดีครับ พอทานได้

ทั้งหมด 4 รายการ ทานกัน2 คน 
หมดไปประมาณ 600 บาท (ประมาณ)
เรียกว่าคุ้มค่าราคา 
และฟินกันไปกับอาหารท้องถิ่นชุมพร กับร้านยายปวด ^^